**Pályázati felhívás**

Romonya Község Önkormányzatának képviselő-testülete pályázatot hirdet a Béke u. 41. szám alatti önkormányzati bérlakás bérbeadására.

A lakás 62m2 alapterületű, 2,5 szobával rendelkezik, összkomfortos.

A lakás havi bérleti díja 50.000 Ft.

A pályázónak óvadékot kell fizetnie, amely a pályázati felhívásban meghatározott bérleti díj összegének kétszerese, azaz 100.000 Ft.

Az óvadékot a pályázat benyújtásával egyidejűleg kell az önkormányzat számlájára befizetni. A számla száma Takarékbank Zrt. 50300075-15000109. Amennyiben a pályázó pályázata támogatásban nem részesül, az óvadék összege 15 napon belül visszautalásra kerül.

A minősítés és az elbírálás során előnyt élveznek azok a pályázók, akik:

* Romonyán állandó bejelentett lakcímmel vagy tartózkodási hellyel rendelkeznek
* gyermeket nevelnek
* házasságban élnek.

A pályázatot Romonya Község Polgármesteréhez (7743 Romonya, Béke u. 51.) kell írásban, az erre a célra szolgáló nyomtatványon benyújtani.

A pályázat benyújtásának határideje: 2020. december 15.

A pályázati adatlapot a [www.romonya.hu](http://www.romonya.hu) oldalról lehet letölteni. A pályázatokat a képviselő-testület 2020.december 31-ig bírálja el. A pályázók a döntésről írásban értesülnek.

Romonya, 2020. november 26.

Miklós Dezső

polgármester